
                                                                                                                Asociaţia Română pentru Reciclare                                                                                          

PROTOCOL DE COLABORARE

Încheiat în ..................

1. PĂRŢILE

Asociaţia Română pentru Reciclare – RoRec, persoană juridică de drept român, fără scop patrimonial, cu sediul în Bucureşti, Str. Sevastopol, nr. 24, sector 1, înregistrată la Judecătoria Sector 1 în Reg. Asociaţii şi Fundaţii nr. 28/2012, Cod fiscal (C.U.I): RO22318081 şi cont la Citibank Europe plc. Dublin – suc. România cu nr. RO23CITI0000000825097007, legal reprezentată prin dl. L. Popeneciu, Preşedinte – denumită în continuare RoRec; 

Şi

MUNICIPIUL TIMIŞOARA cu sediul în Timişoara, B-dul C.D. Loga nr.1, jud. Timiş, Cod Fiscal 14756536,  reprezentată de Domnul Primar Nicolae ROBU,  denumit în continuare Beneficiar.  

2. OBIECTUL PROTOCOLULUI

2.1. Obiectul protocolului îl constituie antrenarea şi educarea funcţionarilor publici şi cetăţenilor în calitate de consumatori  pentru colectarea selectivă a deşeurilor din echipamente electrice şi electronice (DEEE), echipamente de luminat, inclusiv a bateriilor electrice uzate şi acumulatorilor portabili, conform legii
, 
2.2. Pentru îndeplinirea obiectului protocolului, RoRec va încredinţa Beneficiarului, cu titlu gratuit, recipienţi metalici, recipienţi de carton, etc. şi materiale promoţionale în scopul amenajării punctului/punctelor de colectare menţionate în Anexa 1 la prezentul Protocol.

3. DURATA PROTOCOLULUI

3.1. Durata protocolului este de 1 an începând de la data de semnării lui şi se prelungeşte automat, la expirare, cu câte un an, dacă una dintre părţi nu face o notificare scrisă contrară, în prealabil cu 30 zile.

3.2. La expirarea protocolului, RoRec va ridica bunurile pe bază de Proces-Verbal de Predare-Primire.

4. OBLIGAŢIILE PĂRŢILOR

4.1.  BENEFICIARUL are următoarele obligaţii:

a) să asigure integritatea bunurilor ce i s-au încredinţat în custodie şi să ia măsuri de prevenire a deteriorării sau degradării lor;

b) să nu folosească bunurile în alt scop decât cel prevăzut în protocol;

c) să nu înstrăineze bunurile care fac obiectul prezentului protocol;

d) să asigure vizibilitatea recipienţilor şi a inscripţiilor acestora în locaţii stabilite de comun acord cu RoRec;

e) să comunice către RoRec umplerea recipienţilor de colectare în vederea golirii sau înlocuirii lor cu alţii noi;

f) să asigure accesul operatorilor contractaţi de RoRec în vederea golirii/schimbării recipienţilor de colectare;

g) să permită accesul reprezentanţilor ROREC la materialele aflate în custodie pentru verificarea stării şi a conditiilor de utilizare;

h) să restituie bunurile primite la expirarea duratei prezentului protocol sau la cererea RoRec. Restituirea bunurilor se va face de la locul de depozitare menţionat la pct 2.2, pe cheltuiala RoRec.

4.2. RoRec are următoarele obligaţii:

a) să pună la dispoziţia Beneficiarului recipienţii şi materialele necesare pentru comunicare şi informare privind colectarea bateriilor uzate, echipamentelor de lumină, şi/sau DEEE-uri;

b) să ridice şi să transporte bateriile uzate, echipamentelor de lumină şi/sau DEEE-uri (direct sau prin sub-contractori) la umplerea recipienţilor de colectare, în termen de 7 zile lucrătoare;

c) să asigure necesarul de recipienţi noi necesari pentru colectare;

d) să se asigure că deşeurile preluate vor fi reciclate de către un operator autorizat.

Toate aceste operaţiuni se vor efectua pe cheltuiala Asociaţiei RoRec.

5. FORŢA MAJORĂ
5.1. Niciuna dintre părţi nu răspunde de neexecutarea la termen sau/şi de executarea în mod necorespunzător – total sau parţial – a oricărei obligaţii care îi revine în baza prezentului protocol, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.

6. NOTIFICĂRI

6.1. În accepţiunea părţilor, orice notificare adresată de una dintre acestea celeilalte, este valabil îndeplinită dacă va fi transmisă la adresa/sediul prevăzut în partea introductivă a prezentului protocol.

7. CLAUZE FINALE

7.1. Modificarea prezentului protocol se face numai prin act adiţional încheiat între părţi.
Prezentul protocol, împreună cu anexa sa, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.
7.2. În cazul în care părţile îşi încalcă obligaţiile, neexercitarea de partea care suferă vreun prejudiciu, a dreptului de a cere executarea întocmai sau prin echivalent bănesc a obligaţiei respective, nu înseamnă că a renunţat la acest drept.
7.3. Prezentul protocol a fost încheiat într-un număr de 2 (două)  exemplare,  din care pentru fiecare parte.
	Asociaţia Română pentru Reciclare RoRec 
               Director General
Asociaţia Română pentru Reciclare RoRec
	  Municipiul Timişoara 




                Liviu  POPENECIU
           ___________________________________

        ______________________________


                            Semnătura, Data 




        Semnătura, Data
Anexa1 la Protocolul de Colaborare

PUNCTE DE COLECTARE BATERII, ACUMULATORI PORTABILI  ŞI (SAU) DEEE-uri

Primăria Municipiului Timişoara

	Adresa
	Tip recipient
	Buc
	Persoana de contact
	Telefon

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


� Legea 211/2011 – privind regimul deşeurilor


  OUG 195/2005 – privind protectia mediului, cu modificările şi completările ulterioare


  OUG 5/2015 – privind deşeurile de echipamente electrice şi electronice


  H.G. 1132/2008 – privind regimul bateriilor şi acumulatorilor portabili şi al deseurilor de baterii şi acumulatori portabili

